**מבחן באזרחות – י"א 2**

6.3.2019 כ"ט אדר א' תשע"ט

**י"א 2 היקרים,**

**מצורף המבחן (בשחור), לאחר כל שאלה תמצאו את התשובה הנכונה (באדום). המספרים בסוגריים מציינים את מס' הנקודות הניתן לכל מרכיב בתשובה.**

**[בכחול הוספתי הערות בהתאם לטעויות שמצאתי במבחנים שלכם].**

**הערה חשובה בעניין הניקוד: בשאלות בהן יש לזהות מושג (ציין/י) יינתן ניקוד רק לתשובה בה זיהוי המושג נכון, כלומר, טעות בזיהוי מובילה לפסילת כל התשובה. במבחן זה נתתי ניקוד חלקי גם כאשר הזיהוי עצמו לא היה נכון (אם ההסבר היה נכון). קחו בחשבון שבבגרות התשובה תיפסל לחלוטין.**

**הערה בעניין עריכת התשובה: על שאלות זיהוי מומלץ מאוד לענות בהתאם לתבנית שמוצגת בדף המטרים (ציין: הצג: הסבר: ציטוט: ). תוכלו לראות דוגמאות לכך בתשובות המוצגות במחוון זה. לתבנית זו שתי מטרות: א. היא עוזרת לכם לוודא שעניתם על כל חלקי השאלה, ב. היא עוזרת למי שבודק את המבחן לזהות את כל חלקי התשובה (בבדיקת הבגרויות מקדישים דקות בודדות לכל מבחן ולכן הבודק עלול לפספס חלק מהתשובה לא לתת לה ניקוד).**

##### עודי

1. משך הבחינה: שעה וחצי.
2. מבנה השאלון ומפתח הערכה: בשאלון זה שלושה פרקים.

פרק ראשון: יש לענות על שאלה **אחת** מבין שתיים (1-2) **22 נקודות**.

פרק שני: יש לענות על **שלוש** שאלות מבין חמש (3-7) **36 נקודות**.

פרק שלישי: יש לענות על **שלוש** שאלות מתוך 5 שאלות **זיהוי** (8-12) **42 נקודות**.

1. חומר עזר מותר בשימוש: אין
2. הוראות מיוחדות: יש להחזיר את טופס הבחינה ביחד עם דפי התשובות.

|  |
| --- |
| **פרק ראשון** (22 נקודות) |
| ענה/י על **אחת** מהשאלות 1-2 (11 נק' לכל סעיף). |
| 1. |  | היועץ המשפטי לממשלה הגיש עמדה לפיה ב-90 הימים שלפני מועד הבחירות חל איסור על ראש הממשלה ושר הביטחון בנימין נתניהו להצטלם עם חיילי צה"ל למטרת תעמולת בחירות. האיסור חל גם על שאר המועמדים במפלגות השונות, אך בעמדה הודגש מעמדו של נתניהו.היועץ המשפטי הדגיש את החשיבות של השמירה על הליך בחירות הוגן. (מתוך: גיא ורון / החדשות) |
|  | א. | **ציין/י והצג/י** על איזה **חוק** מבסס היועץ המשפטי את החלטתו. **הסבר/י** את תשובתך לפי הקטע. |
|  |  | ציין (2): חוק הבחירות (דרכי תעמולה).הצג (3): למפלגות נתונה האפשרות לקיים תעמולת בחירות כדי לקדם את בחירתן לכנסת. החוק קובע מגבלות על דרכי התעמולה והיקף התקציב שכל מפלגה תנצל לתעמולת בחירות. מטרת המגבלות: קיום בחירות חופשיות והוגנות.הסבר (3): חוק הבחירות (דרכי תעמולה) אוסר על השתתפות חיילי צה"ל בתעמולת בחירות ולכן נאסר על ראש הממשלה להצטלם עם חיילים לצורך תעמולת בחירות. ציטוט (3): " היועץ המשפטי לממשלה הגיש עמדה לפיה ב-90 הימים שלפני מועד הבחירות חל איסור על ראש הממשלה ושר הביטחון בנימין נתניהו להצטלם עם חיילי צה"ל למטרת תעמולת בחירות." |
|  | ב. | **ציין/י והצג/י** את התנאי לקיום בחירות דמוקרטיות שעל קיומו מבקש היועץ המשפטי להגן. **הסבר/י** את תשובתך לפי הקטע. |
|  |  | ציין (2): בחירות חופשיות.הצג (3): ניתן חופש התאגדות וחופש ביטוי, הליך הבחירות צריך להיות הוגן כך שתינתן הזדמנות שווה להיבחר.הסבר (3): תנאי הכרחי לקיום בחירות דמוקרטיות הוא תחרות הוגנת בין המפלגות השונות. שימוש של ראש הממשלה בתפקידו כדי להצטלם עם חיילים לצורך תעמולת בחירות עלול לפגוע בהגינות הליך הבחירות ולכן היועמ"ש מנע זאת. ציטוט (3): " היועץ המשפטי הדגיש את החשיבות של השמירה על הליך בחירות הוגן " |
| 2. |  | סוגיית שמירת השבת בישראל העסיקה את ראשי הישוב היהודי בישראל עוד בטרם הוקמה המדינה. אמנת גביזון-מדן פותחת בהסכמה ברורה על כך שהשבת היא יום מנוחה, ושיש לחוקק זאת בחוק יסוד. השאלה בדבר אופיו של יום זה מביאה אל הדיון שני צדדים: מצד אחד, זכותו של אדם לנוח כרצונו, ובכלל זה בילויים. מצד שני, שני הצדדים מביעים דאגה רבה מהפיכת יום השבת ל"יום הקניות", אשר פוגע הן בעובדים הדתיים, שיקשה עליהם לעבוד במקום הפתוח בשבת, והן בעובדים החילוניים, שבעצם מאבדים את יום המנוחה ועוברים לשבוע עבודה בן 7 ימים. בנוסף, רבים בתי העסק שבבעלות דתית שמתקשים להתמודד מול בתי העסק שפתוחים בשבת ומושכים אליהם את הלקוחות גם בשאר השבוע. על כן, באמנה גובשה נוסחה לפיה יש להבדיל בין מרכזי בילוי לבין מרכזי מסחר: מרכזי מסחר יהיו סגורים בשבת גם בקיבוצים ועל אם הדרך. מנגד, מקומות הבילוי יהיו פתוחים, כדי לאפשר לציבור מקומות בילוי ביום השבת. כמו כן, מתוך הכרה בציבור רחב שאין בבעלותו רכבים פרטיים, תחבורה ציבורית תפעל בשבת. יש הטוענים כי המדינה צרכה להשאיר נושא זה לשיקול הדעת של הרשויות המקומיות כדי שאלו יוכלו לעצב את אופי הישוב בהתאם להרכב התושבים החיים בו. |
|  | א. | **ציין/י והצג/י** את **ההסדר** שנקבע ערב הקמת המדינה ועוסק, בין היתר, בעניין השבת ובא לידי ביטוי בקטע. **הסבר/י** כיצד ההסדר בא לידי ביטוי בקטע. |
|  |  | ציין (2): הסכם הסטטוס קוו.הצג (3): - ההסדר להכרעה במחלוקות בסוגיות דת ומדינה שיסודו מיוחס למכתב הצהרת כוונות מ-1947 (שנשלח מהנהלת הסוכנות היהודית למפלגת אגודת ישראל)- נועד למנוע העמקת מחלוקות בין דתיים לחילוניים ולאפשר חיים משותפים במדינה שעתידה לקום.- עוסק בהסדרת ארבע סוגיות מרכזיות של דת ומדינה: 1. הגדרת השבת כיום המנוחה במדינת ישראל (ליהודים) 2. מטבח כשר במוסדות ממלכתיים 3. נישואין וגירושין של יהודים יתנהלו בהתאם להלכה 4. מתן אוטונומיה לזרם החינוך הדתי.- רובו התקבע בחקיקה ואופן שימורו ויישומיו הראויים נתונים לאורך כל השנים בויכוח ציבורי.[שימו לב שיש לרשום הגדרה מלאה של המושג ולכן מי שהתייחס בהגדרה רק לעניין השבת (המוזכר בשאלה) קיבל ציון חלקי. שימו לב שההגדרה כוללת גם את הסיבה להסכם].הסבר (3): הסכם הסטטוס קוו בין הסוכנות לאגודת ישראל קבע, בין היתר, כי יום השבת יהיה יום המנוחה בישראל. ציטוט (3): " סוגיית שמירת השבת בישראל העסיקה את ראשי הישוב היהודי בישראל עוד בטרם הוקמה המדינה. " |
|  | ב. | **ציין/י והצג/י** את אחת **הסמכות** של הרשות המקומיות הבא לידי ביטוי בקטע. **הסבר/י** את תשובתך לפי הקטע. |
|  |  | ציין (2): חקיקת חוקי עזר.הצג (3): לרשות המקומית נתונה הסמכות לחוקק חוקי עזר אשר יהיו תקפים בתחום הרשות בלבד, בנושאים אשר נקבע בחקיקה הראשית כי הם נתונים לסמכות הרשות המקומית.הסבר (3): יש הטוענים כי יש להשאיר לרשויות המקומיות את האפשרות לחוקק חוקי עזר אשר יקבעו את הכללים לפתיחת בתי עסק בשבת בתחום הרשות וזאת כדי לאפשר התאמה בין הכללים לבין רצון התושבים. ציטוט (3): " יש הטוענים כי המדינה צרכה להשאיר נושא זה לשיקול הדעת של הרשויות המקומיות כדי שאלו יוכלו לעצב את אופי הישוב בהתאם להרכב התושבים החיים בו " |

|  |
| --- |
| **פרק שני** (36 נקודות) |
| ענה/י על **שלוש** מהשאלות 3-7 (לכל שאלה 12 נק'). (בכל תשובה רשום לפחות שלושה משפטים) |
| 3. |  | הצג/י את **תהליך חקיקת חוק בישראל** (כאשר יוזם החוק הוא ח"כ). |
|  |  | יש לפרט בקצרה על כל אחד מהשלבים הבאים (1.5 לכל שלב):הכנת הצעת חוקהגשת הצעת החוק לאישור נשיאות הכנסתהצבעה בקריאה טרומיתדיון באחת מוועדות הכנסתקריאה ראשונהדיון באחת מוועדות הכנסתקריאה שניה ושלישיתפרסום החוק ברשומות |
| 4. |  | ציין/ני והצג/ישתי שיטות שונות לבחירת המועמדים של מפלגה לכנסת. |
|  |  | דרכים שונות להרכבת רשימת המועמדים:חברי המפלגה – בחירות מקדימות (פריימריז) בהם משתתפים כלל חברי המפלגה. גוף בוחר – בחירה של המועמדים על מוסדות המפלגה (מרכז, וועידה וכו').מנהיגים רוחניים – מנהיגים שאינם חלק מהמפלגה (לרוב רבנים במפלגות החרדיות).מנהיג המפלגה – העומד בראש המפלגה קובע את רשימת המועמדים |
| 5. |  | הצג/י את **הצהרת בלפור** והסבר/י כיצד היא באה לידי ביטוי **במגילת העצמאות**. |
|  |  | הצג (6): - מכתב ששלח שר החוץ הבריטי בלפור (ב-1917) ללורד היהודי רוטשילד - מודיע על החלטת ממשלת בריטניה לקדם הקמת בית לאומי לעם היהודי בארץ ישראל.הסבר (6): ההצרה באה לידי ביטוי במסגרת ההצדקה הבינלאומית. |
| 6. |  | הצג/י מהן **קואליציה ואופוזיציה.**  |
|  |  | קואליציה: לאחר הבחירות חוברות מספר מפלגות לקואליציה – אלו יהיו מפלגות השלטון התומכות בממשלה. ראש המפלגה הגדולה בקואליציה יהיה ראש הממשלה.אופוזיציה: כל יתר המפלגות הן האופוזיציה – המיעוט המתנגד לממשלה. לאופוזיציה תפקיד חשוב בבקרה ופיקוח על עבודת הממשלה.. |
| 7. |  |  הצג/י מהי **אמנה חברתית.** |
|  |  | ביסוד האמנה החברתית נמצאת תפיסה לפיה, האדם הוא חופשי ואוטונומי (עצמאי) ולכן יש להגן על הזכויות הטבעיות שלו. המדינה היא פרי הסכמה של בני אדם (מכאן נובע עקרון ההסכמיות) והכללים מחייבים את כולם. השלטון הוא לגיטימי רק אם הוא שומר על חירויות האדם, אחראי בפני האזרחים (נותן דין וחשבון) וזוכה לתמיכת הרוב (מכאן נובע עקרון שלטון העם). |
|  |  |  |
| **פרק שלישי** (42 נקודות) |
| ענה/י על **שלוש שאלות** מבין השאלות 8-12 (לכל שאלה 14 נק') |
| 8. |  | דני הירשברג, מזכ"ל תנועת בני עקיבא לשעבר וכיום מנכ"ל עמותת 'דעת' אמר אתמול בכאב: "עבורי המפד"ל, הבית היהודי, זו לא רק מפלגה. זוהי תנועה רעיונית. גדלתי בבני עקיבא – תנועת הנוער של הבית היהודי, מילדות ועד לתפקיד המזכ"ל. זה הבית הרעיוני, התרבותי והחברתי שלי. לצערי, כרגע לזרם המרכזי של תורה ועבודה אין בית". |
|  | - | **ציין/י והצג/י** איזה **סוג מפלגה** רואה הירשברג בבית היהודי**. הסבר/י** תשובתך על פי הקטע. |
|  |  | ציין (2): מפלגת המון (תנועה).הצג (4): מפלגה הפועלת לאורך זמן ובמגוון של תחומים, למשל: הפעלת תנועת נוער.הסבר (4): הירשברג רואה בבית היהודי תנועה רעיונית המפעילה תנועת נוער ומהווה בית רעיוני לחברי המפלגה. מפלגה כזו נקראת מפלגת המון (תנועה). ציטוט (4): " עבורי המפד"ל, הבית היהודי, זו לא רק מפלגה. זוהי תנועה רעיונית. " |
|  |  |  |
| 9. |  | סקרים אשר התפרסמו לאחרונה מצביעים על כך שרשימת 'כחול ולבן' עומדת להיות המפלגה הגדולה ביותר בכנסת הבאה. ראשי מפלגות הימין חוזרים ומזכירים כי גם אם אלו יהיו תוצאות האמת, עדיין נתניהו יעמוד בראש הממשלה הבאה שכן כדי להקים ממשלה יש לקבל את תמיכת רוב חברי הכנסת. |
|  | - | **ציין/י והצג/י** את **אחד מתפקידי הכנסת** אשר בא לידי ביטוי בדברי ראשי מפלגות הימין. **הסבר/י** תשובתך על פי הקטע. |
|  |  | ציין (2): כינון ממשלה.הצג (4): מכוננת את הממשלה ומוסמכת להצביע אי אמון בממשלה.הסבר (4): אחד מתפקידי הכנסת הוא לכונן ממשלה, לשם כך נדרש רוב של חברי כנסת ולכן לא מספיק להיות המפלגה הגדולה ביותר, כדי להקים ממשלה יש צורך בקואליציה של רוב חברי הכנסת. ציטוט (4): " כדי להקים ממשלה יש לקבל את תמיכת רוב חברי הכנסת. " |
|  |  |  |
| 10. |  | ראש השב"כ נדב ארגמן השמיע לאחרונה אזהרה חריגה, כשאמר שמדינה מסוימת צפויה לנסות להטות את תוצאות הבחירות בישראל. אף שהוא לא הזכיר את שמה, התפרסם כי מדובר ברוסיה, שכבר הוכחה התערבותה בבחירות בארה"ב ובצרפת.'ועדת הבחירות המרכזית', האחראית בין היתר על טוהר הבחירות, ערה לכך שניתן לעשות ברשתות החברתיות שימוש לא ראוי על מנת להשפיע על ציבור הבוחרים. החשש הוא שהמדינה הזרה תשתול מידע מזויף שעלול לשנות את החלטות הבוחרים, דבר שעלול לגרום למפלגות מסוימות לא לעבור את אחוז החסימה. על מנת להתמודד עם האתגר, כחלק מההיערכות לבחירות, נערכה פגישה של יו"ר ועדת הבחירות, המשנה לנשיאת בית המשפט העליון, ומנכ"לית ועדת הבחירות עם בכירים ב'פייסבוק'. הפגישה דנה באתגרים הצפויים במערכת הבחירות בכל הנוגע לשימוש ברשתות החברתיות".  |
|  | - | **ציין/י והצג/י** את **התנאי ההכרחי** לבחירות דמוקרטיות שעלול להיפגע כתוצאה מהתערבותה של רוסיה בתהליך הבחירות. **הסבר/י** תשובתך על פי הקטע.ציין (2): התמודדות חופשית.הצג (4): הבחירות מאפשרות תחרות הוגנת המבוססת על חירויות וזכויות פוליטיות (במיוחד חופש הביטוי וחופש ההתאגדות).הסבר (4): בגלל ההתערבות של המדינה הזרה יכול להיות שאנשים ישנו את הבחירה שלהם ובכך נמנעת תחרות חופשית .ציטוט (4): " 'ועדת הבחירות המרכזית', האחראית בין היתר על טוהר הבחירות, ערה לכך שניתן לעשות ברשתות החברתיות שימוש לא ראוי על מנת להשפיע על ציבור הבוחרים. " |
| 11. |  | בדיון שנערך בכנס אודות "פני הדמוקרטיה הישראלית – לאן?" הפגינו מספר פעילי שמאל וטענו כי הדמוקרטיה הישראלית מזויפת. בתגובה להפגנה, עלה אחד הנואמים לבמה וטען שחשוב לזכור שמדינת ישראל היא הדמוקרטיה היחידה במזרח התיכון. לדבריו, הסדר הדמוקרטי שעל פיו מתקבלות החלטות על ידי רוב קולות, והשלטון שנקבע על ידי העם בבחירות דמוקרטיות, מעידים יותר מכל על היות מדינת ישראל מדינה דמוקרטית למופת. |
|  | - | **ציין/י והצג/י** **את** המובן של הדמוקרטיה **שבא לידי ביטוי בקטע. הסבר/י** תשובתך על פי הקטע. |
|  |  | ציין (2): דמוקרטיה במובן הפורמלי.הצג (4): הדמוקרטיה כצורת ממשל: פועלת רק במובן הניהולי על ידי קיום המנגנונים של: שלטון העם (בחירות), הפרדת רשויות, הכרעת הרוב.הסבר (4): הטענה של הנואם כי המנגנונים של בחירות והכרעת הרוב הם ביטוי לדמוקרטיה המתייחסת רק למובן הפורמלי של הדמוקרטיה. ציטוט (4): " הסדר הדמוקרטי שעל פיו מתקבלות החלטות על ידי רוב קולות, והשלטון שנקבע על ידי העם בבחירות דמוקרטיות, מעידים יותר מכל על היות מדינת ישראל מדינה דמוקרטית למופת " |
| 12. |  | משרד הפנים החליט לגרש מישראל אזרחית רוסיה אשר הגיע לישראל כדי להתאחד עם בנה המתגורר כבר מספר שנים בישראל אצל הוריו היהודים של בעלה. האם טוענת כי היא זכאית לאזרחות ישראלית על פי חוק, אך משרד הפנים טוען כי מאחר וישבה בכלא הרוסי לאחר שהרגה אדם שניסה לאנוס אותה, ניתן למנוע ממנה לעלות לישראל ולקבל אזרחות. |
|  | - | **ציין/י והצג/י** **את** החוק **שבא לידי ביטוי בקטע. הסבר/י** תשובתך על פי הקטע. |
|  |  | ציין (2): חוק השבות.הצג (4): חוק השבות וחוק האזרחות ממשים את זכותו של כל יהודי לעלות לישראל ומבטאים את היותה של מדינת ישראל מדינתו של העם היהודי כולו.חוק משנת 1950 הקובע שכל יהודי זכאי לעלות לארץ.החוק מאפשר גם לבני/בנות זוגם של יהודים, ילדיהם של יהודים ובני/בנות זוגם, ונכדיהם של יהודים ובני/בנות זוגם לעלות לארץ (אם כי הם לא נרשמים כיהודים).חוק זה נובע מתפיסת היסוד של מדינת ישראל כמדינת הלאום של כל יהודי העולם ולכן מקובל לראות בו חוק מבחין ולא חוק מפלה.במדינות רבות בעולם קיימת מדיניות הגירה המבוססת על עקרון שבות של בני הלאום.הסבר (4): האישה טוענת כי היא זכאית לאזרחות מכוח חוק השבות מאחר ובעלה יהודי ולכן גם היא כבת זוגתו זכאית לעלות לישראל. משרד הפנים מתייחס לסייגים המפורטים בחוק ומאפשרים לשר הפנים למנוע אזרחות ממי שעלול לסכן את המדינה או הציבור.ציטוט (4): " משרד הפנים טוען כי מאחר וישבה בכלא הרוסי לאחר שהרגה אדם שניסה לאנוס אותה, ניתן למנוע ממנה לעלות לישראל ולקבל אזרחות " |